OpenLLM-France/wikimedia huggingface dataset:
# Ciprian Tătărușanu

Anton Ciprian Tătărușanu (anˈton t͡ʃipriˈan tətəruˈʃanu; Bucarest, 9 de febrer de 1986) és un futbolista professional romanès que juga com a porter amb l'Abha i amb la selecció romanesa.
Va començar la seva carrera sènior a Romania amb la Juventus București, passant a representar a Gloria Bistrița i l'FC Steaua București a la Lliga romanesa de futbol. A i l'estiu del 2014 va fitxar per l'ACF Fiorentina amb un transfer lliure. Després de tres temporades, es va traslladar a França als clubs de Nantes i Lió. El setembre del 2020, Tătărușanu es va traslladar a Itàlia i va fitxar per l'AC Milan.
Tătărușanu va aconseguir 73 partits amb l'equip de la selecció romanesa, amb la qual va debutar el 2010. Va ser membre de la plantilla que va participar en la UEFA Euro 2016, començant en els tres partits de la fase de grups de la competició. Quatre anys més tard, Tătărușanu va anunciar la seva retirada de la selecció nacional als 34 anys.

## Referències

* ↑ «Ciprian Tătărușanu FIFA 20 Rating, Card, Price» (en anglès). fifadataba.com. [Consulta: 15 octubre 2022].
* ↑ «Ciprian TATARUSANU». footballdatabase.eu. [Consulta: 16 octubre 2022].
* ↑ «Estrellas de UEFA EURO 2016: Ciprian Tătăruşanu» (en castellà). es.uefa.com, 01-01-2016. [Consulta: 16 octubre 2022].

## Enllaços externs

* Ciprian Tătărușanu a National-Football-Teams.com (anglès)
* Ciprian Tătărușanu a worldfootball.net
# Apalis de Chapin

L'apalis de Chapin (Apalis chapini) és una espècie d'ocell passeriforme que pertany a la família Cisticolidae endèmica de les muntanyes que hi ha al nord i nord-oest del Llac Malawi. El nom commemora l'ornitòleg nord-americà James Paul Chapin.

## Distribució i hàbitat

Es troba únicament a les muntanyes de l'Arc muntanyós Oriental que s'estenen al nord del llac Malawi i les que el circumden pel nord-oest, distribuït per Malawi, Tanzània i Zàmbia.
L'hàbitat natural són els boscos humits tropicals de muntanya.

## Referències

* ↑ «Apalis de Chapin». Cercaterm. TERMCAT, Centre de Terminologia. Rev. 17/01/2023(català)
* ↑ Beolens, Bo. Whose bird? : men and women commemorated in the common names of birds (en anglès). London : Christopher Helm, 2003, p. 81. ISBN 978-0-7136-6647-2.
# Edifici del Boia

L'Edifici del Boia és una obra de Cadaqués (Alt Empordà) protegida com a Bé Cultural d'Interès Local.

## Descripció

L'edifici està situat al passeig, 17 de Cadaqués, just davant del mar.
El passeig és un dels espais més característics de Cadaqués. Es va començar a consolidar com a tal a principis del segle XX i amb el pas dels anys ha adquirit la imatge actual. Les edificacions que hi donen façana són majoritàriament habitatges tradicionals, algunes molt remarcables, que reflecteixen l'arrelament dels indians a Cadaqués.
En aquest passeig i davant de la platja hi ha bars emblemàtics com el bar Boia i el bar Marítim.
A l'interior del local destaca la pintura de Ramon Moscardó que envolta, des de fa 20 anys, tot l'interior del local amb una llargada de 27 metres lineals que representa una vista de Cadaqués de 360°.

## Història

El bar Boia és un espai de tertúlia obert al mar que forma part del paisatge de Cadaqués.
Durant la revetlla de Sant Joan de 1946, Alejandro Contos i el seu cunyat, Martinet Faixò, van inaugurar el bar Boia. Més endavant, Faixò va vendre la seva part del negoci a Contos. En l'autorització de "La Ayundatia de Marina de Rosas" del primer any, es fa constar que els promotors han de pagar "quinientas pesetas por el importe de consumos de lujo, teniendo en cuenta la ocupación con mesas y sillas de café situadas en la parcela".
Parlar del bar Boia és parlar d'un punt de trobada de la de la gent de l'indret, els turistes i els artistes que visitaven Cadaqués.

## Referències

* ↑ Carrera, Esteve «El bar Boia de Cadaqués és reconegut com a patrimoni - 23 març 2016». El Punt Avui, 23-03-2016.
* 1 2 3 4 5 6 7
# Asociación Deportiva San Agustín

L'Asociación Deportiva San Agustín és un club de futbol peruà de la ciutat de Lima.

## Història

El club va ser fundat el 9 d'agost de 1970 amb el nom de San Francisco. Més tard s'anomenà Huracán San Isidro i Colegio San Agustín.
Destacà la temporada 1986 en la que es proclamà campió del Torneo Descentralizado.

## Palmarès

* Lliga peruana de futbol:
** 1986
* Segona divisió peruana de futbol:
** 1984
* Torneo Regional:
** 1986
* Liga Provincial de Lima:
** 1981
* Liga Distrital de Lince:
** 2011, 2012, 2013, 2014

## Referències

* ↑ ; Carlos Manuel Nieto Tarazona«Peru - Foundation Dates of Clubs». RSSSF, 14-03-2013. [Consulta: 16 març 2015].
* ↑ Peruvian football champions
* ↑ Peruvian First Division 1986
* ↑ Colegio San Agustin 1986
* ↑ «Peru - List of Champions». rsssf.com. [Consulta: 9 abril 2024].
# Ambient

L'ambient és un gènere musical en el qual el so és més important que les notes. La música ambient s'identifica generalment per ser profundament atmosfèrica i ambiental. La música ambient va evolucionar des de les formes musicals semiaudibles de principis del segle xx, de l'impressionisme d'Erik Satie, a través de la música concreta i el minimalisme de Terry Riley i Philip Glass, i el deliberat apropament subaudible de Brian Eno, fins al seu ús en la música electrònica. A Itàlia, la música ambient és representada pel compositor de música electrònica Jean Ven Robert Hal.
Esdeveniments posteriors van trobar elements "somiadors" no-lineals de la música ambient aplicats a algunes formes de música rítmica presents a les sales de chill-out, a les raves i altres esdeveniments de ball, però sempre amb la característica primària que la música intenta creuar la consciència de l'oient mentre crea el seu efecte sobre aquest.

## Vegeu també

* Keith Kenniff
* Paisatge sonor

## Referències

* ↑ Definició de la música ambient a deepintense.com
Viccionari
# Apalis de Rudd

L'apalis de Rudd (Apalis ruddi) és una espècie d'ocell passeriforme que pertany a la família Cisticolidae i és pròpia del sud-est d'Àfrica.

## Distribució i hàbitat

Principalment es troba a Moçambic però també al sud de Malawi i les zones adjacents de Sud-àfrica i Swazilàndia.
L'hàbitat natural són les sabanes i les zones de matoll.

## Referències

* ↑ «Apalis de Rudd». Cercaterm. TERMCAT, Centre de Terminologia. Rev. 15/01/2023(català)
# Edifici del Museu Eduard Camps i Cava

L'Edifici del Museu Eduard Camps i Cava és un edifici de Guissona (Segarra) protegit i catalogat com a bé cultural d'interès local. Originàriament aquest edifici es trobava fora del recinte emmurallat de la vila de Guissona i acollia l'Hospital de Jesucrist, on es tractava a pobres i malalts. És la seu del Museu de Guissona Eduard Camps i Cava.

## Arquitectura

Edifici de pedra de planta quadrangular construït a finals del segle xviii. Aquesta construcció presenta dues façanes: la principal que dona a la Plaça del Vell Pla i una lateral que dona a l'Avinguda Onze de Setembre. És un edifici de quatre plantes que presenta característiques molt pròpies del barroc clàssic de la comarca de la Segarra. Presenta una coberta a dues vessants molt ben conservada i actualment el veiem adossat a altres edificis, tot i que saben que originàriament estava aïllat.
A la façana principal es poden observar dues portes amb arc escarser resseguides per carreus de pedra molt ben treballats. La porta de la dreta és la que dona accés a l'edifici, mentre que la de l'esquerra es troba tancada al pas i està custodiada per dos fusts de columnes que s'aixequen damunt d'uns pilarets de pedra.
En el segon pis, damunt de la porta d'accés s'obra una finestra rectangular amb una llinda i un ampit de pedra llisa, i a l'esquerra de la façana una rosassa emmarcada per carreus de pedra ben escairats. El tercer pis l'ocupen dues finestres senzilles laterals i una porta balconera, amb llinda emmarcada per carreus ben treballats i un balcó de forja. En aquesta llinda apareix una data inscrita, "1733" envoltada per un oval en relleu. A la quarta planta hi ha tres obertures el·líptiques que il·luminen una golfa.
La façana de l'Avinguda Onze de Setembre és molt senzilla i només presenta una finestra simple a la planta baixa, una altra finestra a la segona planta, quatre grans finestres rectangulars amb llinda i ampit de pedra a la tercera planta i tres obertures semicirculars modernes al quart pis.

## Notes

* 1 2 3 4 5 6 7 8 9 «Museu Eduard Camps i Cava». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].

## Enllaços externs

* «Museu Eduard Camps i Cava». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# American Football Association

L'American Football Association (AFA), en català Associació Americana de Futbol, va ser el primer intent als Estats Units de formar un organisme regulador del futbol. És més coneguda per ser la segona lliga esportiva més antiga a formar-se, darrere de la Lliga Nacional de Beisbol el 1876, a més de ser la lliga de futbol més antiga dels Estats Units.
L'Associació es va formar el 1884 en un intent de normalitzar les regles i procediments. Es va aliar amb The Football Association, esdevenint-ne membre el 22 de febrer de 1909, en una reunió de la FA presidida per Charles Clegg, i es va basar en l'enfocament que tenia aquesta organització del joc. Com a part dels seus esforços, l'AFA va organitzar directament competicions tant de lliga com de copa, a més de supervisar les operacions de les lligues membres. El 1884 va establir la Copa Americana (American Cup), que durant dècades va ser la competència de futbol més important dels Estats Units. La debilitat de l'AFA radicava en la seva negativa a expandir-se fora de la regió sud de Nova Anglaterra. Quan un moviment va començar a crear un òrgan de govern nacional el 1911, l'AFA es va trobar se sobte davant de la recent creada American Amateur Football Association (AAFA), un organisme que es va convertir ràpidament en nacional. L'AFA va argumentar que havia de ser reconeguda per la FIFA. No obstant això, diverses organitzacions membres van abandonar l'AFA i van passar a l'AAFA el 1912. L'AAFA es va reformar ràpidament per convertir-se en Associació de Futbol dels Estats Units, rebent el reconeixement de la FIFA el 1913. L'AFA continuà dirigint la Copa Americana fins al 1925, però en aquell moment ja havia estat superada en importància per la National Challenge Cup i la National Amateur Cup.

## Equips

Els 6 equips originaris de l'AFA, 1884
| Equip | Ciutat |
| Clark O.N.T. | Newark, New Jersey |
| Caledonian Thistles | Paterson, New Jersey |
| Domestics | Newark, New Jersey |
| Kearny Rangers | Kearney, New Jersey |
| New York Football Club | Nova York |
| Paterson Football Club | Paterson, New Jersey |

## Referències

* ↑ Murray, C.K. (1910). "History and Progress of the AFA", Spalding's Official "Soccer" Association Foot Ball Guide, 27.
* ↑ (February 23, 1909). "Football: The Association Cup Draw", The Manchester Guardian, 10.
# Canal de Corfú

L'estret de Corfú o canal de Corfú és un cos d'aigua estret situat entre les costes d'Albània i Grècia a l'est, separant aquests dos països de l'illa grega de Corfú a l'oest. El canal és un pas entre la mar Adriàtica al nord i la mar Jònica que s'utilitza en la navegació local a Albània i Grècia als ports de Saranda, Albània, i Igumenitsa, Grècia, i per trànsit local i turístic a Albània i des de la Grècia continental a Corfú, a més a més de trànsit internacional des de l'adriàtic.

## Referències

* ↑ «World's Most Endangered Sites: Butrint, Albania». History.com. [Consulta: 24 desembre 2008].
* ↑ de Yturriaga, sé Antonio. Straits Used for International Navigation: A Spanish Perspective, 1991. ISBN 9780792311416.
# Felipe Reyes Cabanas

Felipe Reyes Cabanas (Còrdova, Andalusia, 16 de març de 1980), és un exjugador professional de bàsquet espanyol, guanyador de dues medalles olímpiques.

## Biografia

Va néixer el 16 de març de 1980 a la ciutat de Còrdova, capital de la província del mateix nom (Andalusia). És germà del també jugador de bàsquet Alfonso Reyes.
La temporada 2012-13 es va proclamar campió de la Lliga ACB (Lliga ACB 2012/13) amb el Real Madrid. Posteriorment va renovar amb l'equip madrileny fins al 2015.
El juliol de 2014 va ser inclòs pel seleccionador estatal Juan Antonio Orenga a la llista dels dotze jugadors que disputarien amb la selecció espanyola de bàsquet el Campionat del món de 2014.

## Carrera esportiva
### A nivell de clubs

| Anys | Clubs | Lliga |
| 1998-2004 | Club Baloncesto Estudiantes | Lliga ACB |
| 2004-actualitat | Real Madrid | Lliga ACB |
Amb l'Estudiantes ha aconseguit guanyar:
* 1 Copa del Rei: 2000
Amb el Reial Madrid ha aconseguit guanyar:
* 3 Lligues ACB: 2004/05, 2006/07 (Premi a l'MVP de la final de l'ACB 2006/07), Lliga ACB 2012/13 (Premi a l'MVP de la final de l'ACB 2012/13)
* 1 Copa ULEB: 2006/07
* 1 Copa del Rei: 2012

### Amb la selecció espanyola

Va participar, als 24 anys, en els Jocs Olímpics d'Estiu de 2004 realitzats a Atenes (Grècia), on va aconseguir guanyar un diploma olímpic en finalitzar setè en la prova masculina olímpica amb la selecció de bàsquet d'Espanya. En els Jocs Olímpics d'Estiu de 2008 realitzats a Pequín (República Popular de la Xina) va aconseguir la medalla de plata en perdre la final davant els Estats Units, un resultat que repetiria als Jocs Olímpics de Londres 2012, contra el mateix rival.
Al llarg de la seva carrera ha guanyat una medalla d'or en el Campionat del Món de bàsquet masculí i quatre medalles en el Campionat d'Europa, entre elles una d'or.

## Referències

* ↑ Los campeones, uno a uno Arxivat 2013-06-24 a Wayback Machine.(castellà)
* ↑ Felipe Reyes, en el Real Madrid hasta 2015 Arxivat 2013-07-06 a Wayback Machine.(castellà)
* ↑ «Felipe Reyes renova dues temporades pel Reial Madrid». 324.cat, 02-07-2013. [Consulta: 2 juliol 2013].
* ↑ «Orenga dio la lista para el Mundial: Abrines es la novedad» (en castellà). Diari As, 01-07-2014. [Consulta: 18 juliol 2014].
Reyes amb la selecció espanyola :
Selecció espanyola de bàsquet als Jocs Olímpics d'estiu de 2004 – 7è lloc4 P. Gasol  · 5 Iturbe  · 6 Comas  · 7 Navarro  · 8 Calderón  · 9 Reyes  · 10 Jiménez  · 11 Yebra  · 12 Dueñas  · 13 Fernández  · 14 De la Fuente  · 15 Garbajosa  · Entrenador: Pesquera
Selecció espanyola de bàsquet als Jocs Olímpics d'estiu de 2008 – Medalla d'argent4 P. Gasol  · 5 Fernández  · 6 Rubio  · 7 Navarro  · 8 Calderón  · 9 Reyes  · 10 Jiménez  · 11 López  · 12 Rodríguez  · 13 M. Gasol  · 14 Mumbrú  · 15 Garbajosa  · Entrenador: Aíto García
Selecció espanyola de bàsquet als Jocs Olímpics d'estiu de 2012 – Medalla d'argent4 P. Gasol  · 5 Fernández  · 6 Rodríguez  · 7 Navarro  · 8 Calderón  · 9 Reyes  · 10 Claver  · 11 San Emeterio  · 12 Llull  · 13 M. Gasol  · 14 Ibaka  · 15 Sada  · Entrenador: Scariolo :
# Apalis del Kabobo

L'apalis del Kabobo o apalis del mont Kabobo (Apalis kaboboensis) és una espècie d'ocell passeriforme que pertany a la família Cisticolidae endèmica de l'est de la República Democràtica del Congo.

## Taxonomia

Va ser descrit científicament el 1955 per l'ornitòleg rus-belga Alexandre Prigogine. Originalment va ser descrit com una espècie, encara que posteriorment va ser considerat una subespècie de l'apalis gorja-roja. Actualment es torna a considerar una espècie separada.

## Distribució i hàbitat

Es troba únicament a les muntanyes Itombwe al nord-oest del llac Tanganyika.
L'hàbitat natural són els boscos humits tropicals de muntanya.

## Referències

* ↑ «Apalis del Kabobo». Cercaterm. TERMCAT, Centre de Terminologia. Rev. 17/01/2023(català)
* 1 2 «Master Lists – IOC World Bird List» (en anglès americà). [Consulta: 17 gener 2023].
* ↑ «Apalis kaboboensis: BirdLife International: The IUCN Red List of Threatened Species» (en anglès). IUCN, 06-05-2020. DOI: 10.2305/iucn.uk.2020-3.rlts.t22713801a174567141.en.
# Aspalatina

L'Aspalatina (o Aspalathina) és la principal calcona de la fulla del rooibos (Aspalathus linearis, Fabaceae), més precisament és un heteròsid de flavonoïde, constituït de dues parts (hexosa-flavonoide) unides per un enllaç simple entre carbonis, constituït de dues parts:
* una part osídica: la glucosa;
* una part aglucona (o genina): una dihidrocalcona.
L'aglucona és lligada a la part flavonoide per un àtom de carboni enllaçat a un àtom d'oxigen (O-heteròsid).
Aquest flavonoide és present en més forta quantitat al rooibos verd (no fermentat) i és coneguda per a les seves virtuts antioxidants.
L'aspalatina, que és similar en llur estructura a la notofagina, és oxidada en el moment de la fermentació del rooibos en dihidroiso-orientina.
El nom científic de l'aspalatina és: 2',3,4,4',6'-pentahidroxi-3-C-β-D-glucopiranosildihidrocalcona.

## Referències

* 1 2 3 Bramati L; et al. «Quantitative Characterization of Flavonoid Compounds in Rooibos Tea (Aspalathus linearis) by LC-UV/DAD». Journal of Agricultural and Food Chemistry. Elsevier, 50, 20, 2002, pàg. 5513–5519. DOI: 10.1021/jf025697h. PMID: 12236672.
* ↑ «C-Glycosylflavonoids. The chemistry of aspalathin».
# Americana Film Festival

L'Americana Film Festival és un festival de cinema independent nord-americà que es duu a terme a Barcelona, Madrid i per la plataforma Filmin. El festival va començar el 2014 als cinemes Girona de Barcelona. És l'únic festival de cinema indie nord-americà al sud d'Europa.

## Referències

* ↑ «Americana Film Festival». WeBarcelona.net. [Consulta: 19 març 2022].
* ↑ «Les 8 de l’Americana que encara no hem vist però que veurem». Núvol. [Consulta: 26 octubre 2024].
* ↑ «Americana Film Fest» (en castellà). Círculo de Bellas Artes de Madrid. [Consulta: 19 març 2022].
* ↑ «Americana Film Fest». FilmFreeway. [Consulta: 19 març 2022].
* ↑ Rodríguez, Guiomar Fernández. «Americana Film Festival: El evento español anuncia su edición 2021» (en castellà), 11-02-2021. [Consulta: 26 octubre 2024].

## Enllaços externs

* Lloc web
# Carabus morbillosus

L'escarabat poller (Carabus morbillosus) és un escarabat de la família dels caràbids.

## Descripció

Carabus morbillosus arriba a 30 mil·limetres (1.2 in) de llargada. Aquests escarabats solen tenir un color verd bronze metàl·lic brillant o porpra, de vegades fins i tot blau. S'alimenten de caragols i petits insectes.

## Distribució

Aquesta espècie es troba a França, Itàlia, Malta, Espanya i al nord d'Àfrica (Algèria, Líbia, Marroc, Tunísia).

## Subespècies

* Carabus morbillosus alternans Palliardi, 1825
* Carabus morbillosus constantinus Kraatz, 1899
* Carabus morbillosus cychrisans Lapouge, 1899
* Carabus morbillosus macilentus Vacher de Lapouge, 1899
* Carabus morbillosus maroccanus Bedel, 1895
* Carabus morbillosus morbillosus Fabricius, 1792

## Referències

* ↑ «African countries distribution». Biolib.cz. [Consulta: 13 gener 2012].

## Enllaços externs

* Indexador biològic universal
* Vídeo de Carabus morbillosus a You Tube
# Estació de Santa Perpètua de Mogoda Riera de Caldes

Mapa sinòptic línia R8 :
Mapa sinòptic línia R3 :
Mapa sinòptic de la línia orbital ferroviària (en projecte) :
Santa Perpètua de Mogoda Riera de Caldes és una estació de ferrocarril propietat d'Adif situada al municipi de Santa Perpètua de Mogoda, a la comarca del Vallès Occidental. Es va inaugurar el 25/06/2022 i es troba a la línia Castellbisbal / el Papiol - Mollet, per on circulen trens de la línia R8 de Rodalies de Catalunya operat per Renfe Operadora, i trens de mercaderies.
Aquesta estació no es va començar a construir fins a la darreria de la dècada del 2000, tot i que la línia de Mollet al Papiol es va construir l'any 1982, com a ferrocarril orbital per evitar que els trens de mercaderies passessin per Barcelona. Part de la línia no va donar servei a trens de passatgers fins a l'any 1995.
Malgrat que aquesta estació fou construïda per a la R8, està sota estudi la duplicació de la línia R3 per aquesta estació, tot substituint l'estació actual. Aquest traçat alternatiu sorgí perquè l'estació actual no disposa de suficient espai per a una segona via, atès que la via és pròxima als edificis propers.

## Serveis ferroviaris

Rodalia de Barcelona :
| Procedència/Destinació | < | Línia | > | Procedència/Destinació |
| Martorell Central | Cerdanyola Universitat | | Mollet - Sant Fost | Granollers Centre |
| Projectat |||||
| L'Hospitalet de Llobregat | Montcada-Ripollet | | Mollet - Santa Rosa | Granollers-Canovelles La Garriga Vic Ripoll / Ribes de Freser |
| Mataró | Mollet - Santa Rosa | Línia Orbital | Santiga | Vilanova i la Geltrú |

## Referències

* ↑ «Renfe posa en funcionament la nova estació Santa Perpètua de Mogoda Riera de Caldes el proper dissabte 25 de juny». rodalies.gencat.cat, 25-06-2022. Arxivat de l'original el 17 de juliol 2023. [Consulta: 24 juny 2022].
* ↑ «Renfe licita les obres de construcció de la nova estació de Santa Perpètua de la Mogoda». rodalies.gencat.cat, 25-05-2018. Arxivat de l'original el 8 de novembre 2018.
* ↑ «Santa Perpetua de Mogoda contará con una nueva estación de Cercanías, en la línea R8» (en castellà). vialibre-ffe.com, 25-05-2018.
* ↑ «La línia de tren R8 tindrà una nova estació a Santa Perpètua». somvalles.cat, 06-06-2018.
* ↑ «Valoració de l'entrada en servei de la línia C7 de Rodalies». transportpublic.org. Associació per a la Promoció del Transport Públic, 23-05-2005. Arxivat de l'original el 6 de juny 2013. [Consulta: 17 agost 2010].
* ↑ «Inauguració de la nova línia C7 de Rodalies a Barcelona». laptp.org. Associació per a la Promoció del Transport Públic, 23-05-2005. Arxivat de l'original el 8 de desembre 2007. [Consulta: 17 agost 2010].
* ↑ Arenós, Paloma. «El tren deseado» (PDF) (en castellà). La Vanguardia, 17-05-2005. [Consulta: 17 agost 2010].
* ↑ «L'Estat lícita el desdoblament de la R3 entre Montcada i Mollet». staperpetua.cat, 21-07-2023 [Consulta: 3 desembre 2024].

## Vegeu també

* Xarxa ferroviària de Catalunya
# Apalis emmascarada

L'apalis emmascarada o apalis mostatxut (Apalis binotata) és una espècie d'ocell passeriforme que pertany a la família Cisticolidae.

## Distribució i hàbitat

Es troba a Angola, Camerun, República Democràtica del Congo, Guinea Equatorial, el Gabon, Tanzània i Uganda.
L'hàbitat naturals són els boscos secs subtropicals o tropicals i els boscos baixos humits subtropicals o tropicals.

## Referències

* ↑ «Apalis emmascarada». Cercaterm. TERMCAT, Centre de Terminologia. Rev. 15/01/2023(català)
* ↑ «Master Lists – IOC World Bird List» (en anglès americà). [Consulta: 31 desembre 2022].